Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 
Paragraph Index: 272

2. § A Megállapodás magyar nyelvű szövege a következő: „Megállapodás a Magyar Köztársaság Kormánya és a Bolgár Köztársaság Kormánya között a terrorizmus, a kábítószer illegális forgalmazása és a szervezett bűnözés elleni harcban történő együttműködésről A Magyar Köztársaság Kormánya és a Bolgár Köztársaság Kormánya (a továbbiakban: Felek), attól a törekvéstől vezérelve, hogy hozzájáruljanak kétoldalú kapcsolataik fejlődéséhez; 1999/70. szám abban a meggyőződésükben, hogy az együttműködés a bűnözés, különösen a terrorizmus, a kábítószer illegális forgalmazása és a szervezett bűnözés elleni harcban, valamint ezek hatásos megelőzésében rendkívüli fontosságú, egyeztetni kívánva a nemzetközi szervezett bűnözés elleni akcióikat az európai erőfeszítésekkel összhangban, figyelemmel a tárgyban meglévő nemzetközi szerződésekre az alábbiakban állapodtak meg:

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes